**Սոլոմոն Ջոզեֆ Սոլոմոն** (անգլ.՝  **Solomon Joseph Solomon**, սեպտեմբերի 16, 1860(1860-09-16)[…], Լոնդոն, Մեծ Բրիտանիայի և Իռլանդիայի միացյալ թագավորություն - հուլիսի 27, 1927(1927-07-27)[…], Բրայթոն ոն Սի, Birchington, Թանեթ, Քենթ, Քենթ, Անգլիա, Միացյալ Թագավորություն), բրիտանացի նկարիչ, Նոր անգլիական գեղարվեստի ակումբի հիմնադիրներից մեկը, Արքայական գեղարվեստի ակադեմիայի անդամ, Բրիտանացի նկարիչների արքայական հասարակության նախագահ (1919-1927)։ Առաջին համաշխարհային պատերազմի տարիներին, չնայած տարիքին նա ծառայել է բանակում` որպես դիտորդ և տեխնիկական խորհրդատու և մեծ ներդրում է ունեցել քողարկանախշման զարգացման գործում։

Կենսագրություն
--------------

Սոլոմոնը ծնվել է 1860 թվականի նոյեմբերի 16-ին Լոնդոնում, սովորել է տարբեր վայրերում, Խիտերլի գեղարվեստների դպրոցում, մինչ Թագավորական գեղարվեստական ակադեմիայի անդամ դառնալը սովորել է նաև այստեղ, ավարտել է Մյունխենի գեղարվեստական ակադեմիան և Փարիզի ազգային գեղարվեստի բարձրագույն դպրոցը, որտեղ նրա ուսուցիչն է եղել հայտնի ակադեմիկոս Ալեքսանդր Կաբանելը։ Սոլոմոնի աշխատանքների առաջին ցուցահանդեսը կայացել է 1881 թվականին։ 1886 թվականին նա դարձավ Նոր անգլիական գեղարվեստի ակումբի հիմնադիրներից մեկը։ 1896 թվականին դարձավ Գեղարվեստի արքայական ակադեմիայի ասոցիացիայի անդամ, իսկ արդեն 1906 թվականին` լիիրավ անդամ։ 1919 թվականից մինչև մահը եղել է Բրիտանացի նկարիչների արքայական հասարակության նախագահ։ Սոլոմոնը մահացել է 1927 թվականի հուլիսի 27-ին Բիրչինգտոն քաղաքում, թաղվել է Վիլլեսդենի հրեական գերեզմանատանը։

### Ընտանիք

Սոլոմոնը ծնվել է հրեաների ընտանիքում։ Նրա քույրը՝ Լիլի Դելիսսա Ժոզեֆը, նույնպես դարձել է նկարչուհի։ Կինը եղել է Էլլա Սոլոմոնը (ով մահացել է 1957 թվականին), դուստրը՝ Իրիս Սոլոմոնը, ամուսնացել է Էվեն Մոնտագոյի հետ, ով եղել է դատավոր, գրող և նավատորմի սպա։ Նրա զարմիկն ամերիկացի դրամատուրգ Հարթ Մոսսն է։

Աշխատանք
--------

Նրա ստեղծագործական ոճի վրա հիմնական ազդեցություն ունեցել է իր ուսուցիչը` Ալեքսանդր Կաբանելը, բայց նաև նա չի հերքում, որ իր վրա ազդեցություն են ունեցել նաև նկարիչներ Ֆրեդերիկ Լեյթոնի և Լոուրենս Ալմա-Թադեմայի աշխատանքները։ Սկզբնական շրջանում նա նկարում էր նկարներ` ուղղակի հացի փող աշխատելու համար, իսկ հետո սկսեց նկարել դրամատիկ նկարներ դիցաբանական և բիբլիական թեմաներով, մեծ կտավների վրա։ Սոլոմոնի ամենահայտնի նկարների շարքում կարող ենք նշել նաև «Սամսոնը և Դալիլան» (1887) կտավը, որը պատկերված մերկ տղամարդկանց ակտիվ դրվագների առկայությամբ, գրավել է քննադատների ուշադրությունը։ Այդ աշխատանքն անընդհատ ցուցադրվում է Լիվերպուլում գտնվող «Ուեկեր» արվեստի պատկերասրահի ցուցահանդեսներում։ Նկարչի աշխատանքների մեծամասնությունը գտնվում է մասնավոր հավաքածուներում։ Սոլոմոնը հայտնիություն ձեռք բերեց որպես դիմանկարիչ, աշխատելով ոչ ստանդարտ ձևով։ Այդպիսի նկարներից կարող ենք առանձնացնել օրինակ «Միսս Պատրիկ Կեմպբելը Պոլ Թալքերի դերում» դերասանուհու նկարը։ Շատ հայտնի ժամանակակիցներ են պատվիրել Սոլոմոնին նկարել իրենց, օրինակ` ճարտարապետ Աստոն Ուեբը, թագավոր Ջորջ V-ը, թագուհի Մարիա Թեքցիը, արքայազն Էդուարդ VIII-ը, քիմիկոս Լյուդվիգ Մոնդը և Ռաֆայել Մելդոլան, քաղաքական գործիչ Ջեյմս Մաքդոնալդը և գրող Ջերոմ Կլապկա Ջերոմը։ 2009 թվականին Սոլոմոնի «Եվա» նկարն աճուրդով վաճառվել է 1 167 128 դոլարով։

Որպես քողարկանախշող
-------------------

Առաջին Համաշխարհային պատերազմի սկզբներին 54-ամյա Սոլոմոնը սկսել է ծառայել շարքայինի կոչումով, գրանցվել «Արվեստագետ-Ռադիո» կամավորների բաժնում։ Պատերազմից առաջ նա միանգամից սկսել է մամուլում առաջադրել իր գաղափարները քողարկանախշի մասին, ապա անմիջապես ծառայության է անցել բարձրագույն բանակի շարքերում։ 1915 թվականի դեկտեմբերին գեներալ Գերբերտ Պլամերը Սոլոմոնին հրավիրում է Ֆրանսիա` Արտուա, որպեսզի այնտեղ տեղում ուսումնասիրեն, թե ինչպես կարող են օգտագործել քողարկանախշը ֆրասիական բանակում, որից հետո անմիջապես նրան հանձնարարվում է սկսել քողարկված օբյեկտների արտադրությունը Ֆրանսիայում։ Նույն թվականի դեկտեմբերի 31-ին Ֆրանսիայում Բրիտանական էքսպեդիցիոն կորպուսի գլխավոր հրամանատար Դուգլաս Հեյգը հայտնում է, որ Սոլոմոն Սոլոմոնին ժամանակավոր շնորհվել է փոխգնդապետի կոչում իր պարտականություններն անսխալ կատարելու համար։ 1920 թվականին Սոլոմոնը հրատարակում է «Ռազմավարական քողարկանախշ» գիրքը, որն արժանացավ անգլիացի քննադատների ծաղրանքին, բայց աջակցություն գտավ գերմանական մի քանի թերթերում։

Պատկերասրահ
-----------

* «Աարքսը և Կասանդրան», 1886«Աարքսը և Կասանդրան», 1886
* «Սամսոնը և Դալիլան», 1887«Սամսոնը և Դալիլան», 1887
* Ուեբ Աստոնի նկարը, մոտ. 1906Ուեբ Աստոնի նկարը, մոտ. 1906
* Լյուդվիգ Մոնդի նկարը, մոտ. 1909Լյուդվիգ Մոնդի նկարը, մոտ. 1909
* Ջեյմս Մաքդոնալդի նկարը, 1911Ջեյմս Մաքդոնալդի նկարը, 1911
* Ջորջ V-ի նկարը, 1914Ջորջ V-ի նկարը, 1914
* Էդուարդ VIII-ի նկարը, 1914Էդուարդ VIII-ի նկարը, 1914
* Մարիա Թեքցիի նկարը, մոտ. 1914Մարիա Թեքցիի նկարը, մոտ. 1914

Ծանոթագրություններ
------------------

1. 1 2
2. 1 2  Solomon Joseph Solomon (նիդերլ.)
3. 1 2 3 4  Benezit Dictionary of Artists — OUP, 2006. — ISBN 978-0-19-977378-7
4. 1 2 3 4 5 6  RKDartists (նիդերլ.)
5. 1 2  Mapping the Practice and Profession of Sculpture in Britain and Ireland 1851–1951
6. 1 2 3  British Museum person-institution thesaurus
7. 1 2 3 4  Czech National Authority Database
8. ↑  *Lundy D. R.* The Peerage
9. ↑  Սոլոմոն Սոլոմոն (անգլ.) на сайте *npg.org.uk*
10. ↑  *en:Nicholas Rankin* Churchill's Wizards: The British Genius for Deception 1914-1945 **(2008)** стр. 23 ISBN 978-0-571-22196-7
11. ↑  *Стивен Бах.* Dazzler: The Life and Times of Moss Hart (անգլ.) **(2001)** на сайте *nytimes.com* ISBN 0-679-44154-9
12. ↑  Соломон Соломон Archived 2016-03-04 at the Wayback Machine. (անգլ.) на сайте *myweb.tiscali.co.uk*
13. ↑  Имеется в виду роль актрисы в постановке «Вторая миссис Танкерей»[en]
14. ↑  Соломон Соломон (անգլ.) на сайте *mutualart.com*
15. ↑  *Николас Рэнкин.* Churchill's Wizards: The British Genius for Deception 1914-1945 **(2008)** стр. 65 ISBN 978-0-571-22196-7


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · The Peerage · Find A Grave · WikiTree |
|  |
| Բառարաններ և հանրագիտարաններ | Հրեական Բրոքհաուսի և Եփրոնի · Օքսֆորդի կենսագրական |
|  |
| 

|  Չափորոշչային վերահսկողություն |
| --- |
|  |
| GND: 1128626802 · ISNI: 0000 0003 6962 0323 · LCCN: nr95046189 · NKC: zmp20231175326 · SUDOC: 244876630 · VIAF: 243910181 · ULAN: 500001056 · WorldCat VIAF: 243910181 |

 |

 |